ZAVOD ZA JAVNO ZDRAVSTVO
ŠIBENSKO - KNINSKE ŽUPANIJE
SLUŽBA ZA ŠKOLSKU MEDICINU

OBAVIJEST ZA UČENIKE 8. RAZREDA I NJIHOVE RODITELJE
OBAVEZNO
1. Po programu Zavoda za javno zdravstvo RH učenici 8. razreda kroz ovu školsku godinu imat će sistematski pregled i cijepljenje ( difterija,tetanus i pertusis). Jako je važno da učenici obave sistematski pregled jer se na osnovu tog pregleda  izdaje potvrda za upis u srednju školu. Učenik koji ne obavi pregled neće moći dobiti potvrdu.

2. Učenici koji se školuju po bilo kojem članku bit će upućeni na Zavod za zapošljavanje. Djelatnik Zavoda u suradnji s učenikom i roditeljem izdat će mišljenje koju bi srednju školu i smjer učenik mogao upisati.

3. Učenici koji imaju zdravstvene teškoće i zbog njih nisu mogli ispunjavati školske obaveze dužni su nam donijeti zdravstvenu dokumentaciju. Na osnovi sistematskog pregleda i dokumentacije liječnik će učenika uputiti na Zavod za zapošljavanje ( ukoliko procijeni da treba).

NEOBAVEZNO
Prije nekoliko godina u kalendar cijepljenja je uvedeno i cjepivo protiv HPV-a. HPV je humani papiloma virus koji kod žena najčešće izaziva karcinom vrata maternice,a kod oba spola više vrsta karcinoma i urogenitalnih oboljenja. Za učenike od 5. -8 razreda ovo cjepivo je besplatno. Obavlja se u dvije doze u razmaku od 6 mjeseci. Cijepljenje je besplatno i neobavezno. Učenici će dobiti poziv za cijepljenje.


Za sve informacije možete se javiti na tel. br. 217-408 (parne datume ujutro, a neparne datume popodne).
Hvala na suradnji i lijep pozdrav!




